Flere kommuner har forsøgt med alternativer til fælder

Flere steder har man derfor også forsøgt sig med alternativer til de traditionelle fælder.

Fakta om ny lovgivning Fakta om ny lovgivning Styrket forebyggende indsats, der omfatter en præcisering af krav ved installation og servicering af rottespærrer, krav om rotteundersøgelse ved opsætning af rottespærrer og en styrket indsats ved vildtfodringspladser.

Mere effektiv bekæmpelse, der blandt andet omfatter et øget krav om opsætning af rottespærrer ved offentlige institutioner, at den private bekæmpelse også skal følge strategien for den kommunale rottebekæmpelse, og et krav om, at kommunerne skal reagere på rotteanmeldelser også uden for den kommunale åbningstid.

Administrative lettelser

Bedre anvendelse af bekæmpelsesmidler, der omfatter en ny strategi for at undgå resistens, nye retningslinjer for bedre anvendelse af rottegift samt mulighed for gasning af rotter. Kilde: Miljø- og Fødevareministeriet

I Skanderborg Kommune blev der eksempelvis i starten af i år sat fem uglekasser op udvalgte steder i kommunen i håb om, at de kan tiltrække rottens naturlige fjende og dermed begrænse udbredelsen af rotter.

- Vi har problemer med rotter herude og har forsøgt med smækfælder, men nu prøver vi at tage et alternativt middel i brug - ugler, fugle og mindre pattedyr er jo rottens naturlige fjender, fortalte miljøtekniker ved Skanderborg Kommune Bente Uhre, da uglekasserne blev sat op ved eksempelvis Skanderborg Sø.

I Gribskov Kommune har man også valgt at prøve med 1.000 "intelligente" rottefælder, som fungerer ved, at rotterne spores elektronisk og spiddes. Men selv dem kan rotterne også gennemskue, fortæller Johs Pedersen.

Læs også : Rotter skal spiddes: Kommune bruger millioner på underjordiske rottefælder

- Inden den er klar til et nyt skud, er der beviser på, at så smutter den næste rotte ind, siger han.

I Galten nær Aarhus har rottebekæmper Jørgen Christensen fra ODI Skadedyrsbekæmpelse og hans terrier Saxo specialiseret sig i rottejagt.